  Виталий Пронин А. КузнецоваТулыс шорКуакатолэзь берпум нуналъёсазОртчыт шырыт шунытъёссэ киськаНуныяськись музъем вылэ...Турын-куарлэнНебыт вож веньёсызКыро муэз,БакакуарлэнЗарни инӟыосызПазяськемын ини ошмес дуре...Кечсин чимыоссэ усьтэм нюлэс шорын.Тюрагайёс Шунды-мумызылы шудзэс усьто.КуазьлэсьӦс кусыпсэ лёге гырон-кизён.Улос котыр выльме,Вордске вылез улон!Бен, со но вордӥськиз таӵе дыреЮгыт дунне вылэ.Куакатолэзь сое шунды сияз веттаз.Тодӥз, вылды: та пиВыль тулысаз вуттоз ас вакытаз,Вужмем инмысь пересь кизилилыВыль тылсизэ сётоз...* * *Пичи писпулэнВужерез но пичи.Бадӟым писпулэнВужерез но бадӟым.Пичи визь муртлэнЙыружез но — янгыш.Бадӟым визь муртлэнЯнгышез но — йыруж.Оло, соин-а, эше,Кенэм быдӟа янгышеТонэ бадӟым изэн пачкатэ?..Маиз кельшымтэ?Малы бакчаез кенерен котырто?Пудо медам пыр шуыса.Малы юртъерез тунгонэн ӵогало?Урод адями медам пыр шуыса.Гадяд но сюлмыд со понна ватэмын,Котьма но кыре медам пот шуыса.Мар вань сюлэмад,Мар ӧвӧл сюлэмад,Урод кыл йылэ медам шедь шуыса.Нош мон бакчаме кенертэк возисько.Ӧсэ но вӧлак усьтэмын.Мар вань сюлэмам,Мар ӧвӧл сюлэмам,Ваньмыз калыке поттэмын.Пудо но уг лёга мерттэм сяськаме.Урод адями но уг кожа дорам.Нош малы-о тон тэргаськод улонме?Маиз кельшымтэ улонам?* * *Мон вордӥськи дунне вылэСалкым сӥзьыл уе.Нордӥ выллемБудӥ каллен.Ож тыл сямен сутӥз монэ ӟырт тӧл.Вӧсь луэмлэсьКӧдэктылӥз, оло, толэзь —УрмылысаСоку поръяз война.Нош мон кыли улэп.Мыным май гудыриДанъя ошмес палме.Кам шур секта кужым люкась вуэн.Мон улӥсько,Нылме, пиме будэтыса,Сюлмысьтызы ӟеч мылкыдзэсШӧдэменым буйгатскыса.Одӥг малпан гинэУг сёт буйгатскыны:Кулэ-а мон калыкелы?Дунне вылын улэмелэнБадӟым-а пайдаез?Кинлэсь-о юано?* * *Ӟоскыт дэремед.Кымысад виштыос.Чагыр вужеръёс синулад.Куамын арлыдозь тон огнад улӥськод.Ӝоген тод уд лу ни огнад.Венез но секыт ук оген ӝутыны.ШимесДуннеын нылпитэк улыны.Соку кышномурт шудбуро ни —КукеКулэ со луэ кинлы ке.Чылкак воштӥськиз ниВетлон манеред...Тыныд шумпотэ быдэс гурт!Малы? Валамон.Чеберлэсь но чеберНуны ваёно кышномурт.* * *Шудбур тӥлед!Югыт дунне вылысь нылкышноос!Шудбур гинэ медло тӥлед.Шудлы сюрес медам луы сюбег.Мед тӥ понна воректозы кизилиос.Шунды-мумы мед тӥледлы юрттӥсь луоз.Пыд улады мед сяськаос пурӟылозы,Вуюисьёс серектозы...Чебер улон гинэ тӥлед, нылкышноос!Чагыр инэз гинэ медам сайя шимес губи!Пересь Дунне котьку медло егит.Нылдэс-пидэс гинэ дейтерий* медам ньыл.Мед Волга жильыртоз, Евфрат но Нил.Ӟеч тупаса улон гинэВаньзэ-ваньзэ утёз...Ӟеч тупаса улон тӥлед!Юн тазалык тӥлед!Шудбур тӥлед,Сьӧд, горд, тӧдьы но ӵуж куо нылкышноос!* * *Быжо кизилиЮгдэ ӝамдэлы.Югдэ но усе тэль сьӧры кыдёке.Вож ныл сюлмыным оскылӥ:— Югдӥз шудбурез кинлэн ке.Кысэ кизили —Вакчи улонэз,Нош солы вожъяськи мон, эке:Со быжо кизили кадь ке ноКылбуреМед югдоз улоназ кинлэн ке.НяньПичи нылыНянь юдэссэКуштэм музэ.Нош мон ӧй ӝут.Ӧй шӧды куштэмзэ.Бӧрсям мынӥсь пересь песянаеДугдӥз.Мырдэм-мырдэм мыкыртӥськиз.Юан сётӥ солы:«Песянае, йыбырттӥськод кинлы?»«Няньлы, —шуиз песянае, —Няньлы».* * *Лымы усе...Усе лымы.Поръя, берга капчи.Укыр шулдыр туннэ мыным.Малы? Тодо ачим.Мон лымылы шумпотӥсько,Лымы мунё выллем.Сюлмысь толэз ӟечкыласа,Вамышъясько каллен.Ваньзэ чылкытатэ лымы,Миське синдэ, бамдэ.Ӧд ке но вера тон мыным,Тодӥ яратэмдэ.________Дейтерий* — бомбаосын кутӥськисьсекыт водород  